**Zimbabwe African People's Union** (**ZAPU**) er et politisk parti i Zimbabwe som i likhet med Zimbabwe African National Union ledet frigjøringskampen i Rhodesia i 1960- og 1970-tallet. Partiet ble slått sammen med ZANU-PF i 1987 og et forsøk på å løsrive seg igjen fra ZANU-PF ble startet i 2008. 

ZAPU har vært et nasjonalt parti, men kjerneområdet var i de delene av landet som var dominert av ndebele-folket. ZANU har sitt kjerneområde i den shona-dominerte delen av Zimbabwe.

Historie
--------

ZAPU ble grunnlagt i den britiske kolonien Sør-Rhodesia i 1961 av Joshua Nkomo. Partiet ble forbudt i 1962 av kolonialregjeringen. Partiet fortsatte kampen mot kolonimakten, og kampen ble skjerpet den da den hvite mindretallsregjering erklærte landet uavhengig i 1965. Den nye staten Rhodesia, under statsminister Ian Smith, ble bare anerkjent av et fåtall stater, blant andre det apartheidstyrte]] Sør-Afrika. ZAPU reagerte med å danne den bevæpnede hæren Zimbabwe People's Revolutionary Army (ZIPRA). 

Fra mars til oktober 1964 fikk ZAPUs geriljasoldater militær trening. Fra 1966 ble bevæpnete og uniformerte geriljasoldater sendt fra Zambia til Rhodesia, under kommando av Joshua Nkomo i Zambia. Disse gruppene ble utover 1960-tallet sterkere og fikk bedre og mer differensiert bevæpning. I tillegg begynte borgerkriger i Angola og Mosambik, noe som gjorde at våpen kunne leveres via havner i disse landene. Det sørlige Afrika ble på denne tiden en arena for den kalde krigen.

Selv om ZAPU (og ZANU) ikke klarte å ta makten med sin gerilja ble den hvite mindretallsregjeringen tvunget å bruke det meste av sine ressurser i kamp. Midt på 1970-tallet ble det klart at Rhodesia ikke kunne holde seg. Den hvite politiske posisjon, som var i mindretall, var erodert[*klargjør*] og i Lancaster House-avtalen fra 1979 ble maktovergangen til ZAPU og ZANU avtalt. De to partiene hadde i 1976 dannet en patriotisk front, men de ble motstandere i det påfølgende valget i 1980. Partiene ble mer og mer henvist til sine kjerneområder, og siden bare om lag 20% av den zimbabwiske befolkningen er ndebele ble ZAPU et opposisjonsparti. I 1982 førte et våpenfunn til anklager om at ZAPU og Nkomo, som var blitt president, hadde planlagt å ta makten fra Robert Mugabe. Dette førte til borgerkrigslignende tilstander i Matabeleland, der den nordkoreanske utdannede femte brigaden utførte massakre på ndeble-folk. Det er antatt at minst 10.000 mennesker ble drept i forbindelse med denne aksjonen, som har fått navnet Gukurahundi. Denne utviklingen ledet etterhvert til sammenslåingen med ZANU-PF i 1987. 

I 2008 forsøkte en utbrytergruppe å løse ZAPU ut av unionen med ZANU. På en partikongress i mai 2009 klarte de ikke å etablere et formelt partistyre og partiet ledes dermed av en interimlederen Dumiso Dabengwa.

Eksterne lenker
---------------

* Offisielt nettsted Rediger på Wikidata

  


| * v
* d
* r
Politiske partier i Zimbabwe |
| --- |
| Regjerende partier | 
* Zimbabwe African National Union – Patriotic Front (ZANU-PF)
* Movement for Democratic Change (MDC)

 | Zimbabwes flagg |
| Opposisjon | 
* Zimbabwe African National Union – Ndonga (ZANU-Ndonga)
* National Alliance for Good Governance (NAGG)
* Zimbabwe People's Democratic Party
* Zimbabwe Youth in Alliance (ZYA)
* International Socialist Organisation (ISO)

 |
| Nedlagte partier | 
* Zimbabwe African People’s Union (ZAPU)
* Zimbabwe African National Union (ZANU)
* Rhodesian Front (RF)

 |
| Nøkkelpersoner | 
* Robert Mugabe (ZANU-PF)
* Ndabaningi Sithole (ZANU, ZANU-Ndonga)
* Joshua Nkomo (ZAPU)
* Morgan Tsvangirai (MDC)
* Ian Smith (RF)

 |
| Bevæpnede fraksjoner | 
* ZANLA (ZANU, ZANU-PF)
* ZIPRA (ZAPU)

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** SUDOC
 |